b'\n_START_ARTICLE_\nUkrainan parlamenttivaalit 2007\n_START_SECTION_\nPerusteet\n_START_PARAGRAPH_\nPerusteena vaalien j\xc3\xa4rjest\xc3\xa4miselle oli se, ettei presidentin mukaan parlamenttiryhmien muodostaminen vastannut perustuslaillisia vaatimuksia. Presidentti Ju\xc5\xa1t\xc5\xa1enko ep\xc3\xa4ili siirtymisiin liittyv\xc3\xa4n my\xc3\xb6s lahjontaa, petoksia ja millaisia tahansa motiiveja.\n_START_SECTION_\nMahdollinen syy\n_START_PARAGRAPH_\nOppositiossa oleva Meid\xc3\xa4n Ukrainamme ja Julija Tymo\xc5\xa1enkon ryhmittym\xc3\xa4 olivat menett\xc3\xa4neet kansanedustajia hallitusrintamalle, jonka merkitt\xc3\xa4vin voima oli Alueiden puolue. Mik\xc3\xa4li siirtym\xc3\xa4t olisivat olleet suuria, olisi ollut mahdollista, ett\xc3\xa4 hallitusrintama olisi voinut saavuttaa 300 kansanedustajan vahvuuden vaalikaudella 2006-2010, jolloin sill\xc3\xa4 olisi ollut 2/3 enemmist\xc3\xb6 p\xc3\xa4\xc3\xa4t\xc3\xb6ksiin radassa eik\xc3\xa4 presidentti olisi voinut veto-oikeudella est\xc3\xa4\xc3\xa4 p\xc3\xa4\xc3\xa4t\xc3\xb6sten toimeenpanoa halutessaan. Julija Tymo\xc5\xa1enkon ryhmittym\xc3\xa4 ehdotti lakia imperatiivisesta mandaatista Ukrainan Verh\xe2\x80\x99ovna Radassa. Julija Tymo\xc5\xa1enko oli ilmoittanut olevansa vapaa kaikista poliittisista velvoitteista presidentti Ju\xc5\xa1t\xc5\xa1enkoa kohtaan, ellei t\xc3\xa4m\xc3\xa4 olisi suostunut hajottamaan parlamenttia._NEWLINE_Ukrainalla oli ja on avoimia kysymyksi\xc3\xa4 Ven\xc3\xa4j\xc3\xa4n, Yhdysvaltain ja EU:n kanssa koskien mm. Ukrainan tuoman maakaasun hinnoittelua, Mustanmeren laivastotukikohtaa, Ukrainan mahdollista liittymist\xc3\xa4 NATO:on ja EU:iin tulevaisuudessa sek\xc3\xa4 kauppapolitiikassa IVY:n ja EU:n suhteen._NEWLINE_Julija Tymo\xc5\xa1enkon mukaan hallitusrintaman mahdollisesti my\xc3\xb6hemmin saavuttama 300 kansanedustajan m\xc3\xa4\xc3\xa4r\xc3\xa4enemmist\xc3\xb6 olisi voinut johtaa Ukrainan presidentinviran lakkauttamiseen. Julija Tymo\xc5\xa1enkon mukaan ennenaikaisista parlamenttivaaleista olisi saattanut seurata se, ett\xc3\xa4 oppositio saattaisi menett\xc3\xa4\xc3\xa4 parlamenttipaikkansa._NEWLINE_My\xc3\xb6hemmin Julija Tymo\xc5\xa1enkon ryhmittym\xc3\xa4 ehdotti kansan\xc3\xa4\xc3\xa4nestyksen j\xc3\xa4rjest\xc3\xa4mist\xc3\xa4, jolla saatettaisiin voimaan Ukrainaan parlamentarisoinnin peruuttava presidenttivaltainen perustuslaki.\n_START_SECTION_\nMielenosoitukset\n_START_PARAGRAPH_\nMielenosoittajat vaativat uusia vaaleja, koska oppositiosta on siirtynyt kansanedustajia hallitusrintaman puolelle ja koska 300 kansanedustajalle pystytt\xc3\xa4isiin muodostamaan 450-edustajaisessa Verh\xe2\x80\x99ovna Radassa 2/3 enemmist\xc3\xb6, mink\xc3\xa4 p\xc3\xa4\xc3\xa4t\xc3\xb6st\xc3\xa4 presidentti Ju\xc5\xa1t\xc5\xa1enko ei pystyisi veto-oikeudella kumoamaan._NEWLINE_Mielenosoituksissa oli sunnuntaina 1. huhtikuuta 2007 Maidanilla sis\xc3\xa4asiainministeri\xc3\xb6n arvioiden mukaan 25 000 - 27 000 mielenosoittajaa, kun taas opposition mielest\xc3\xa4 mielenosoituksiin osallistui 100 000 ihmist\xc3\xa4._NEWLINE_Alueiden puolueen ja samalla Ukrainan enemmist\xc3\xb6hallituksen kannattajat keskittyiv\xc3\xa4t maan it\xc3\xa4- ja etel\xc3\xa4osiin, kun taas Kiova ja Kiovan alue puolestaan oli yleens\xc3\xa4 oranssien puolella._NEWLINE_Mielenosoituksista huolimatta ei 2004 eik\xc3\xa4 2007 pyritty horjuttamaan maan taloutta eik\xc3\xa4 hryvnian kurssia. Lis\xc3\xa4ksi mielenosoitusten j\xc3\xa4rjest\xc3\xa4j\xc3\xa4t pyrkiv\xc3\xa4t s\xc3\xa4ilytt\xc3\xa4m\xc3\xa4\xc3\xa4n mielenosoitukset rauhallisina. 1990-luvun alussa kaivoslakot ajoivat maan talouden kriisiin.\n_START_SECTION_\nTelttaleiri\n_START_PARAGRAPH_\nMarraskuun 2004 tapaan Maidanille pystytettiin mielenosoittajien telttoja. Mielenosoittajat kuitenkin tukivat t\xc3\xa4ll\xc3\xa4 kertaa Alueiden puoluetta ja p\xc3\xa4\xc3\xa4ministeri Viktor Janukovyt\xc5\xa1ia.\n_START_SECTION_\nRadan enemmist\xc3\xb6 piti p\xc3\xa4\xc3\xa4t\xc3\xb6st\xc3\xa4 perustuslaittomana\n_START_PARAGRAPH_\nUkrainan parlamentti enemmist\xc3\xb6 p\xc3\xa4\xc3\xa4tti, ettei presidentti Ju\xc5\xa1t\xc5\xa1henkon p\xc3\xa4\xc3\xa4t\xc3\xb6st\xc3\xa4 parlamentin hajottamisesta saa julkistaa, parlamentti jatkaisi ty\xc3\xb6t\xc3\xa4\xc3\xa4n ja parlamentti suositteli Ukrainan hallituksenkin jatkavan ty\xc3\xb6t\xc3\xa4\xc3\xa4n._NEWLINE_Radan puhemies Oleksandr Morozin mukaan kansanedustajien siirtymisen kielt\xc3\xa4minen parlamenttiryhmist\xc3\xa4 toiseen rikkoo imperatiivisen mandaatin kieltoa, mink\xc3\xa4 vuoksi kielto oli Ukrainan perustuslain vastainen. N\xc3\xa4in ollen h\xc3\xa4nen mukaansa Verh\xe2\x80\x99ovna Radan ty\xc3\xb6n jatkaminen oli perustuslaillista._NEWLINE_Hallitusrintamaan kuuluvan Ukrainan kommunistisen puolueen Petro Symonenkon mukaan presidentinvirka pit\xc3\xa4isi lakkauttaa.\n_START_SECTION_\nIt\xc3\xa4valta v\xc3\xa4litt\xc3\xa4j\xc3\xa4ksi\n_START_PARAGRAPH_\nUkrainan p\xc3\xa4\xc3\xa4ministeri Viktor Janukovyt\xc5\xa1 ilmoitti ottaneensa 5. huhtikuuta 2007 yhteytt\xc3\xa4 It\xc3\xa4valtaan saadakseen sen v\xc3\xa4litt\xc3\xa4j\xc3\xa4ksi kiistaan. Ukrainan ulkoasiainministerin Arseni Jatsenjukin mukaan ulkopuolisten v\xc3\xa4litt\xc3\xa4jien asettaminen ei ollut ajankohtaista._NEWLINE_Vladimir Putin matkusti toukokuussa 2007 It\xc3\xa4valtaan vierailulle.\n_START_SECTION_\nUlkomaisia reaktioita\n_START_PARAGRAPH_\nEuroopan unionin puheenjohtajamaan Saksan Kiovan suurl\xc3\xa4hettil\xc3\xa4s Reinhard Schefers oli kehottanut hallitusrintamaa ja oppositiota pid\xc3\xa4tt\xc3\xa4ytym\xc3\xa4\xc3\xa4n j\xc3\xa4nnityksen lis\xc3\xa4\xc3\xa4misest\xc3\xa4._NEWLINE_Ven\xc3\xa4j\xc3\xa4n duuma otti parlamenttivaalien j\xc3\xa4rjest\xc3\xa4miseen kannan, mink\xc3\xa4 mukaan se olisi Ukrainan perustuslain vastainen ja samalla l\xc3\xa4hett\xc3\xa4isi eritt\xc3\xa4in vaarallisen (poliittisen) viestin.\n_START_SECTION_\nUkrainan perustuslakituomioistuin\n_START_PARAGRAPH_\nP\xc3\xa4\xc3\xa4ministeri Viktor Janukovyt\xc5\xa1 saattoi asian Ukrainan perustuslakituomioistuimen k\xc3\xa4sitelt\xc3\xa4v\xc3\xa4ksi ja lupasi yritt\xc3\xa4\xc3\xa4 aloittaa Ukrainan presidentin Viktor Ju\xc5\xa1t\xc5\xa1enkon erottamismenettelyn (impeachment), mik\xc3\xa4li tuomioistuin toteaa, ettei presidentin antama m\xc3\xa4\xc3\xa4r\xc3\xa4ys uusista vaaleista ole perustuslain mukaan lainmukainen._NEWLINE_Mielenosoittajia ja vastamielenosoittajia oli ker\xc3\xa4\xc3\xa4ntynyt perustuslakituomioistuimen ymp\xc3\xa4rille. Poliittisissa arvioissa ne, jotka kannattavat ylim\xc3\xa4\xc3\xa4r\xc3\xa4isi\xc3\xa4 parlamenttivaaleja ep\xc3\xa4iliv\xc3\xa4t, ett\xc3\xa4 perustuslakituomioistuin viivyttelee tahallaan ja mit\xc3\xa4 pidemp\xc3\xa4\xc3\xa4n se harkitsee asiaa, sit\xc3\xa4 vaikeammaksi 27. toukokuuta 2007 j\xc3\xa4rjestett\xc3\xa4viksi m\xc3\xa4\xc3\xa4r\xc3\xa4ttyjen vaalien toimeenpano tulisi ja vaalip\xc3\xa4iv\xc3\xa4\xc3\xa4 voidaan joutua siirt\xc3\xa4m\xc3\xa4\xc3\xa4n.\n_START_SECTION_\nTuomioistuinlaitos\n_START_PARAGRAPH_\nUkrainan presidentti Viktor Ju\xc5\xa1t\xc5\xa1enko erotti 24. toukokuuta yleisen syytt\xc3\xa4j\xc3\xa4n, Svjatoslav Piskuninin, joka piti p\xc3\xa4\xc3\xa4t\xc3\xb6st\xc3\xa4 laittomana. Erottaminen tapahtui peruuttamalla h\xc3\xa4nen aikaisempi nimityksens\xc3\xa4. Esitettyn\xc3\xa4 perusteena oli perustuslakia vastaan rikkominen siksi, ettei h\xc3\xa4n ollut eronnut kansanedustajan teht\xc3\xa4v\xc3\xa4st\xc3\xa4 15 p\xc3\xa4iv\xc3\xa4n kuluessa nimityksest\xc3\xa4\xc3\xa4n. Esitettyn\xc3\xa4 syyn\xc3\xa4 oli se, ettei h\xc3\xa4n ollut toiminut Ukrainan uusien vaalien j\xc3\xa4rjest\xc3\xa4misen puolesta aktiivisesti, vaan oli j\xc3\xa4tt\xc3\xa4ytynyt passiiviseksi asian suhteen._NEWLINE_Ukrainan sis\xc3\xa4asiainministeri l\xc3\xa4hetti kymmeni\xc3\xa4 poliiseja suojaamaan syytt\xc3\xa4j\xc3\xa4nvirastoa, miss\xc3\xa4 Piskunin oli. Ukrainan p\xc3\xa4\xc3\xa4ministeri Viktor Janukovyt\xc5\xa1 keskeytti Kriminmatkansa pit\xc3\xa4\xc3\xa4kseen hallituksen h\xc3\xa4t\xc3\xa4kokouksen. He joutuivat raivaamaan kiistassa Viktor Ju\xc5\xa1t\xc5\xa1enkon puolella kiistassa olevat sotilaat, jotka oli l\xc3\xa4hetetty est\xc3\xa4m\xc3\xa4\xc3\xa4n Piskuninin pit\xc3\xa4minen virkapaikallaan._NEWLINE_Viktor Ju\xc5\xa1t\xc5\xa1enko puolestaan kutsui koolle maan turvallisuudesta vastaavat ministerit ja viranomaiset.\n_START_SECTION_\nKiista sis\xc3\xa4asiainministeri\xc3\xb6n joukkojen hallinnasta\n_START_PARAGRAPH_\nP\xc3\xa4\xc3\xa4ministeri Viktor Janukovyt\xc5\xa1 vetosi 25. toukokuuta presidentti Viktor Ju\xc5\xa1t\xc5\xa1enkoon suoraan, jotta t\xc3\xa4m\xc3\xa4 keskeytt\xc3\xa4isi voimatoimet. H\xc3\xa4n my\xc3\xb6s sanoi hallituksen tekev\xc3\xa4n kaikkensa, ettei syytt\xc3\xa4j\xc3\xa4nlaitos tai perustuslakituomistuin menett\xc3\xa4isi merkityst\xc3\xa4\xc3\xa4n._NEWLINE_Ukrainan rada nimitti varap\xc3\xa4\xc3\xa4ministeriksi Oleksandr Kuzmukin 246 \xc3\xa4\xc3\xa4nell\xc3\xa4. H\xc3\xa4n oli toiminut 1996-2001 ja lokakuusta 2004 helmikuuhun 2005 Ukrainan puolustusministerin\xc3\xa4 sek\xc3\xa4 Ukrainan maaliskuun 2006 parlamenttivaaleista asti kansanedustajana. Paikkansa varap\xc3\xa4\xc3\xa4ministerin\xc3\xa4 joutui j\xc3\xa4tt\xc3\xa4m\xc3\xa4\xc3\xa4n Volodymyr Rad\xc5\xbeenko  H\xc3\xa4net oli Ukrainna korkein oikeus todennut 1+1-televisiokanavan 70%:ksi omistajaksi._NEWLINE_Viktor Ju\xc5\xa1t\xc5\xa1enko pyysi, etteiv\xc3\xa4t Ukrainan kansallisen turvallisuus- ja puolustusneuvoston j\xc3\xa4senet poistuisi Kiovasta ja ett\xc3\xa4 he olisivat jatkuvasti tavoitettavissa tilanteen kehittymisen ajan._NEWLINE_Viktor Ju\xc5\xa1t\xc5\xa1enko ilmoitti my\xc3\xb6s ottavansa Ukrainan sis\xc3\xa4asiainministeri\xc3\xb6n joukot suoraan komentoonsa. T\xc3\xa4t\xc3\xa4 m\xc3\xa4\xc3\xa4r\xc3\xa4yst\xc3\xa4 piti laittomana 259 kansanedustajaa ja laillisena 226 kansanedustajaa parlamentissa. Ukrainan parlamentin puhemies, Oleksandr Moroz, luonnehti tapahtumia puhdistukseksi. H\xc3\xa4n lyhensi Slovakian vierailuaan._NEWLINE_Noin kaksituhatta Ukrainan sis\xc3\xa4asiainministeri\xc3\xb6n joukkojen sotilasta aloitti marssinsa komentajansa Oleksander Kikhtenkon johdolla kohti Kiovaa presidentti Viktor Ju\xc5\xa1t\xc5\xa1enkon tueksi t\xc3\xa4m\xc3\xa4n antaman m\xc3\xa4\xc3\xa4r\xc3\xa4yksen perusteella. Toimella ei ollut Ukrainan sis\xc3\xa4asiainministerin valtuutusta. Kilpailevat osapuolet k\xc3\xa4viv\xc3\xa4t neuvotteluja._NEWLINE_Oleksander Kikhtenko kielt\xc3\xa4ytyi ottamasta m\xc3\xa4\xc3\xa4r\xc3\xa4yksi\xc3\xa4 vastaan sis\xc3\xa4asiainministerilt\xc3\xa4 ja toimi oman tilannen\xc3\xa4kemyksens\xc3\xa4 mukaan. Sis\xc3\xa4asiainministeri Vasyl Tsu\xc5\xa1kon mukaan poliitikkojen pit\xc3\xa4isi olla v\xc3\xa4hemm\xc3\xa4n j\xc3\xa4nnittyneit\xc3\xa4: On v\xc3\xa4ltt\xc3\xa4m\xc3\xa4t\xc3\xb6nt\xc3\xa4 rauhoittua. Mit\xc3\xa4\xc3\xa4n voimaa ei k\xc3\xa4ytet\xc3\xa4. Emme rynn\xc3\xa4k\xc3\xb6i minnek\xc3\xa4\xc3\xa4n.\n_START_SECTION_\nSyyskuun vaalit\n_START_PARAGRAPH_\nUkrainan presidentti ja p\xc3\xa4\xc3\xa4ministeri k\xc3\xa4yty\xc3\xa4\xc3\xa4n neuvotteluja sopivat, ett\xc3\xa4 vaalit j\xc3\xa4rjestet\xc3\xa4\xc3\xa4n 30. syyskuuta 2007._NEWLINE_Vaaleissa tuloslaskennan ollessa kesken kaikkein keskeisimm\xc3\xa4ksi kysymykseksi koitui se, p\xc3\xa4\xc3\xa4seek\xc3\xb6 Alueiden puolueen kanssa hallitukseen mennyt Ukrainan sosialistinen puolue 3%:n vaalikynnyksen yli. Ukrainan vaalilaskenta suoritettiin hitaammin kuin maaliskuun 2006 parlamenttivaaleissa, vaikka silloin samoihin vaaliuurniin pudotettiin my\xc3\xb6s paikallisvaalien \xc3\xa4\xc3\xa4net._NEWLINE_Hidas vaalilaskenta sai Julija Tymoshenkon ryhmittym\xc3\xa4n ep\xc3\xa4ilem\xc3\xa4\xc3\xa4n, ett\xc3\xa4 ylim\xc3\xa4\xc3\xa4r\xc3\xa4inen vaalilaskentaan k\xc3\xa4ytetty aika olisi k\xc3\xa4ytetty vaaliv\xc3\xa4\xc3\xa4renn\xc3\xb6kseen, jotta Alueiden puolueen kanssa hallituksessa oleva Ukrainan sosialistinen puolue saataisiin 3%:n vaalikynnyksen yli ja parlamenttiin._NEWLINE_Ukrainan parlamenttivaaleista j\xc3\xa4tettiin 85 tutkintapyynt\xc3\xb6\xc3\xa4 syytt\xc3\xa4j\xc3\xa4viranomaisille koskien 30.9. ja 29.9. tapahtuneita vaalilautakuntien toimia.\n_START_SECTION_\nMahdollinen hallituspohja\n_START_PARAGRAPH_\nOn mahdollista, ett\xc3\xa4 demokraatit saavat 230 paikkaa. Mik\xc3\xa4li hallituspohjaa halutaan varmistaa mahdollisten kansanedustajien ryhm\xc3\xa4n vaihtamisen varalta, voi hallitusrintama ottaa kolmanneksi Lytvynin ryhmittym\xc3\xa4n 20 kansanedustajalla, jolloin hallitusrintaman kannatuspohjaksi muodostuu 250 kansanedustajaa, v\xc3\xa4h\xc3\xa4isimm\xc3\xa4n yksinkertaisen enemmist\xc3\xb6n ollessa 226._NEWLINE_Ven\xc3\xa4j\xc3\xa4n federaation Kiovan suurl\xc3\xa4hettil\xc3\xa4s Viktor T\xc5\xa1ernomyrdin on ilmoittanut, ett\xc3\xa4 Ven\xc3\xa4j\xc3\xa4 on yhteisty\xc3\xb6ss\xc3\xa4 mink\xc3\xa4 tahansa nimitett\xc3\xa4v\xc3\xa4n Ukrainan hallituksen kanssa._NEWLINE_Parlamenttivaalien \xc3\xa4\xc3\xa4ntenlaskennan ollessa kesken Gazprom ilmoitti periv\xc3\xa4ns\xc3\xa4 Ukrainan maksamattomia maakaasumaksuja. Mik\xc3\xa4li Ukraina ei maksa, v\xc3\xa4hent\xc3\xa4\xc3\xa4 Gazprom maakaasuntoimituksia Ukrainaan. Kuitenkin Ukrainan kautta kulkee my\xc3\xb6s kolmansiin maihin toimitettavaa maakaasua.'